laion/Wikipedia-Exotic huggingface dataset:
ვასილ კახნიაშვილი

ვასილ კახნიაშვილი (დ. 9 მაისი, 1910, გორი — გ. 25 მარტი, 1990, იქვე) — ქართველი მსახიობი, საქართველოს სსრ სახალხო არტისტი (1988). ვასილ კახნიაშვილი დაიბადა 1910 წლის 9 მაისს გორში. 1925 წელს დაამთავრა გორის პირველი შრომის სკოლა, 1931 წელს — თბილისის სამრეწველო-ეკონომიური ტექნიკუმი. 1935-1939 წლებში სწავლობდა მარჯანიშვილის თეატრთან არსებულ დრამატულ სტუდიაში. 1939 წლიდან სიცოცხლის ბოლომდე იყო გორის სახალხო თეატრის მსახიობი. მის მიერ შესრულებული როლებიდან აღსანიშნავია: მარჯანიშვილის თეატრში მიხა (შ. დადიანის „ნაპერწკლიდან“), ბოქაული (ბომარშეს „ფიგაროს ქორწინება“), მანო (ზ. ანტინოვის „მზის დაბნელება საქართველოში“) და სხვა. გორის თეატრში: სტეფანე (ი. გედევანიშვილის „გადასასვლელზე“), ტიმოთე, ავეტიკა (ავქ. ცაგარლის „ხანუმა“, „რაც გინახავს, ვეღარ ნახავ“), ჰაჯი მურადი (ი. ვაკელის „შამილი“), გოჩა, გლეხი (ა. ყაზბეგის „არსენა“ და „ხევისბერი გოჩა“), მეფე (გ. ნახუცრიშვილის „კომბლე“), ფაშა (ვ. გუნიას „და-ძმა“), გოგია (დ. ერისთავის „სამშობლო“), სოსია (ი. ჭავჭავაძის „ოთარაანთ ქვრივი“), ფარსადან (ი. ვაკელის „გიორგი სააკაძე“) და სხვა. სახასიათო სახეები აქვს შექმნილი ისეთ ფილმებში, როგორიცაა: კუჩხი ბედინერი (ეზუ), ცისფერი მთები ანუ დაუჯერებელი ამბავი (ვასო) და სხვა. 1961 — საქართველოს სსრ-ის დამსახურებული არტისტი 1988 — საქართველოს სსრ-ის სახალხო არტისტი ენციკლოპედია „საქართველო“, ტ. 4, თბ., 2018. — გვ. 604–605. ვასილ კახნიაშვილი — საქართველოს ბიოგრაფიული ლექსიკონი ვასილ კახნიაშვილი — ეროვნული ფილმოგრაფია ვასილ კახნიაშვილი — კინოფილმების ინტერნეტ მონაცემთა ბაზა (ინგლისური) ↑ საქართველოს სსრ-ის უმაღლესი საბჭოს უწყებები. 1961. №14. გვ. 415. ↑ საქართველოს სსრ-ის უმაღლესი საბჭოს უწყებები. 1988. №9. გვ. 19.
ქალაქი ანარა

ქალაქი ანარა — რეჟისორ ირაკლი კვირიკაძის მიერ 1976 წელს გადაღებული ქართული ფილმი. თადეოზ ტოროშელიძემ, როგორც ღვინის კარგმა მსმელმა, ოდესღაც უზარმაზარი ყანწი მოიგო. ტრადიციის მიხედვით, ყანწის პატრონი ის გახდება, ვინც მას ბოლომდე დაცლის. ყანწის დაუფლების მსურველი უცნობი ადამიანები ტოროშელიძის ოჯახში მრავლად მოდიან. ღვინის სმას პურ-მარილი მოსდევს. ოჯახი სტუმრების მასპინძლობას, ალიაქოთს ვეღარ აუდის, ყანწის მოშორებაზე ოცნებობს. შალვა ხერხეულიძე — თადეოზ ტოროშელიძე რეზო ესაძე — ვარლამი, თადეოზის შვილი სესილია თაყაიშვილი — მინადორა, თადეოზის მეუღლე რამაზ ჩხიკვაძე — ანტონი ჰენრიეტა ლეჟავა — დონა, თადეოზის და ბუხუტი ზაქარიაძე — ვარლამის ბიძა დოდო აბაშიძე — მოსე ეროსი მანჯგალაძე — ფირუზი, სტუმარი ბორის წიფურია — ფირუზის ამხანაგი ზურაბ ქაფიანიძე — ზურა, სტუმარი კახი კავსაძე — სტუმარი ნათელა ფალიაშვილი ელენე ასლამაზიშვილი მაკა მახარაძე — თეატრის მსახიობი ლია კაპანაძე — ვარლამის საცოლე ლია თოხაძე-ჯუღელი — ვარლამის და ჟანრი ლოლაშვილი — ვარლამის სიძე ვაჟა ფირცხალაიშვილი ვასილ კახნიაშვილი — ვარლამის ნათესავი დავით ქობულოვი (ქობულაშვილი) — ვარლამის ნათესავი კოტე თოლორაია ბადრი ბეგალიშვილი ზოზო (იასონ) ბაქრაძე „ქალაქი ანარა“ [დაარქივებული] — ეროვნული ფილმოგრაფია „ქალაქი ანარა“ — კინოფილმების ინტერნეტ-მონაცემთა ბაზა (ინგლისური)
იური ვასაძე

იური ვასაძე (დ. 31 მარტი, 1935, ასკანა, ოზურგეთის რაიონი — გ. 9 სექტემბერი, 2006) — ქართველი მსახიობი, საქართველოს სსრ სახალხო არტისტი (1990). საქართველოს ღირსების ორდენის კავალერი (1999). იური ვასაძე დაიბადა 1935 წლის 31 მარტს ოზურგეთის რაიონის სოფელ ასკანაში. 1948 წელს დაამთავრა ამავე სოფლის საშუალო სკოლა, 1961 წელს — შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1961-1978 წლებში იყო აბაშიძის სახელობის თბილისის მუსიკისა და დრამის სახელმწიფო თეატრის მსახიობი. 1978-1988 წლებში — თუმანიშვილის სახელობის თბილისის კინომსახიობთა თეატრის მსახიობი. მის რეპრტუარში იყო: ვანო, თეოფილე (ა. კერესელიძე „ჯაზომანია“, „ალუბლები ყვავიან“), ამბროსი (შ. ჯოჯუა „მეკარე“), ბიძინა (შ. მილორავა „სამი უფროსის მსახური“), დომენტი (გ. ცაბაძე „ბრწყინვალე სამეული“), სიმონიკა (ვ. ცაგარეიშვილი „მზის დაბნელება საქართველოში“), ბუხუტი (ს. ნასიძე „სტუდენტები“), ბაბაჯანა (ლ. აიშვილი „ბაბაჯანას ქოშები“), ევტიხი (შ. ჯოჯუა „სტუმარი და მასპინძელი“), ყვარყვარე (ნ. გაბუნია „ყვარყვარე თუთაბერი“), დონდლო (ო. თაქთაქიშვილი „მუსუსი“), ვახტანგი (ა. დუნაევსკი „გაბზარული ფირფიტა“), პელიკანი (კალმანი „ცირკის პრინცესა“) და სხვა. გადაღებულია ფილმებში: სიყვარული ყველას უნდა, დათა თუთაშხია, მშობლიურო ჩემო მიწავ!, თეთრი ბაირაღები, უძინართა მზე და სხვა. 1979 — საქართველოს სსრ-ის დამსახურებული არტისტი 1990 — საქართველოს სსრ-ის სახალხო არტისტი 1999 — ღირსების ორდენი იური ვასაძე — საქართველოს ბიოგრაფიული ლექსიკონი იური ვასაძე — ეროვნული ფილმოგრაფია იური ვასაძე — კინოფილმების ინტერნეტ მონაცემთა ბაზა (ინგლისური) ↑ საქართველოს სსრ-ის უმაღლესი საბჭოს უწყებები. 1990. №3. გვ. 13 ,
მათე 2:1

მათე 2:1 — მათეს სახარების მეორე თავის პირველი მუხლი. მუხლში საუბარია იესო ქრისტეს ბეთლემში შობაზე და მოგვების მოგზაურებაზე, რაზეც საუბარი მე-12-ე მუხლამდე გრძელდება. „ხოლო როცა იუდეის ბეთლემში დაიბადა იესო ქრისტე, ჰეროდეს მეფობის ჟამს, აჰა, აღმოსავლეთით მოვიდნენ მოგვნი იერუსალიმს“ მათეს სახარებაში იესო ქრისტეს შობას გარდა ამ მუხლისა, ეთმობა პირველი თავის ოცდამეხუთე მუხლიც. საბოლოო ჯამში, ლუკას სახარებისგან განსხვავებით მათეს სახარებაში იესო ქრისტეს შობა ნაკლებად ვრცლადაა აღწერილი. მათე 2:1
მათე 2:2

მათე 2:2 — მათეს სახარების მეორე თავის მეორე მუხლი. მუხლში საუბარია იესო ქრისტეს ბეთლემში შობაზე, კერძოდ მოგვების ჩასვლაზე იუდეის მეფე ჰეროდესთან. მუხლში საუბარია მათი იუდეაში ჩასვლის მიზანზე („იუდეის ახალშობილ მეფეში“ მოგვები იესო ქრისტეს გულისხმობდნენ). „და თქვეს: სად არის იუდეველთა ახალშობილი მეფე? ვინაიდან ვიხილეთ მისი ვარსკვლავი აღმოსავლეთში და მოვედით, რათა თაყვანი ვცეთ მას“ მათე 2:2
მათე 2:3

მათე 2:3 — მათეს სახარების მეორე თავის მესამე მუხლი. მუხლში აღწერილია ჰეროდეს რეაქციას, მას შემდეგ რაც შეიტყობს მოგვთა იერუსალიმში ჩამოსვლის მიზეზს. ჰეროდეს ასეთი რეაქცია გასაკვირი არ ყოფილა, გამომდინარე იქიდან რომ ის ელოდა დავითის ტომიდან იმ ადამიანის გამოჩენას რომელიც „მეფედ“ იწოდებოდა, შესაბამისად ჰეროდე მას ტახტისთვის მეტოქედ აღიქვამდა. „ეს რომ გაიგო, შეძრწუნდა მეფე ჰეროდე და მთელი იერუსალიმი მასთან ერთად.“ მათე 2:3 ↑ France, R.T. The Gospel According to Matthew: an Introduction and Commentary. Leicester: Inter-Varsity, 1985. pg. 70
გურამ მოდებაძე

გურამ მოდებაძე (დ. 5 ოქტომბერი, 1947, ჭიათურა — გ. 7 მარტი, 2012) — ქართველი მორაგბე, რაგბის მწვრთნელი, ექიმი. დაიბადა 1947 წლის 5 ოქტომბერს ჭიათურაში. რაგბის თამაში 22 წლის ასაკში დაიწყო და მალევე აიყვანეს სარაგბო კლუბ „ლოკომოტივში“. 1977 წელს დატოვა უმაღლესი ლიგა და მწვრთნელი გახდა. სხვადასხვა დროს ავარჯიშებდა სპი-ს, თსუ-ს, სამხატვრო აკადემიის გუნდს, ლოკომოტივს, ასკ-ს, რუსთავს, გუმარს, დევებს. 1995-1999 წლებში იყო საქართველოს მორაგბეთა ეროვნული ნაკრების მთავარი მწვრთნელი. გურამ მოდებაძე — საქართველოს ბიოგრაფიული ლექსიკონი გარდაიცვალა გურამ მოდებაძე (“ბურძგლა”). „მსოფლიოს სპორტი“
აზერბაიჯანის პოლიციის დღე

აზერბაიჯანის პოლიციის დღე — რესპუბლიკის სამართალდამცავების პროფესიული დღესასწაული, რომელიც ყოველწლიურად 2 ივლისს აღინიშნება. 1918 წლის 2 ივლისს აზერბაიჯანის დემოკრატიული რესპუბლიკის შინაგან საქმეთა მინისტრმა ხელი მოაწერა ცირკულარს, რომელიც გახდა საფუძველი სახელმწიფოს ეროვნული პოლიციის შექმნისათვის. აზერბაიჯანის მაშინდელი პრეზიდენტის ჰეიდარ ალიევის 1998 წლის 24 მაისის No710 ბრძანებულებით, 2 ივლისი გამოცხადდა აზერბაიჯანის პოლიციის დღედ. ↑ День работников полиции Азербайджана
აზერბაიჯანის სახელმწიფო სამხატვრო გალერეა

აზერბაიჯანის სახელმწიფო სამხატვრო გალერეა (აზერ. Azərbaycan Dövlət Rəsm Qalereyası) — ხელოვნების მუზეუმი ბაქოში, რომელიც ეძღვნება აზერბაიჯანის კულტურული მემკვიდრეობის შენარჩუნებას და აღდგენას. აზერბაიჯანის სახელმწიფო სამხატვრო გალერეა შეიქმნა 1972 წელს აზერბაიჯანის სსრ კულტურის სამინისტროს ბრძანებულებით აზერბაიჯანის სახელმწიფო საგამოფენო დარბაზის ბაზაზე, რომელიც ფუნქციონირებდა 1960 წლიდან. გალერეაში წარმოდგენილია 14000-ზე მეტი ნახატი, გრაფიკული ნამუშევარი, სკულპტურა, დეკორატიული და გამოყენებითი ხელოვნებისა და თანამედროვე ხელოვნების ნიმუშები. აქედან 10 000-ზე მეტი აზერბაიჯანელი მხატვრების ნამუშევარია. გალერეა აწყობს შემოქმედებით ვორქშოფებს მხატვრებისთვის, მასტერკლასებს და ახალგაზრდა ხელოვანთა მოგზაურობის გამოფენებს. გალერეის მკვლევარები ატარებენ კვლევებს გამოფენებზე, კონკურსებზე, ნახატებზე და აგროვებენ ინფორმაციას მხატვრების შესახებ. 2017 წლის 27 ოქტომბერს გალერეამ ჩამოაყალიბა აზერბაიჯანელი მხატვრების ერთიანი საინფორმაციო ბაზა. აზერბაიჯანში და მის ფარგლებს გარეთ გამართული გამოფენების უმეტესობა შედგება სამხატვრო გალერეის კოლექციაში შეტანილი ნახატებისგან. https://azgallery.az/ - აზერბაიჯანის სახელმწიფო სამხატვრო გალერეის ოფიციალური ვებ-გვერდი ↑ Müasir İncəsənət Muzeyində İrina Eldarovanın fərdi sərgisi açılıb ↑ 2.0 2.1 Azərbaycan Rəssamlarının Vahid İnformasiya Bazasının və Azərbaycan Dövlət Rəsm Qalereyasının veb-saytının (www.azgallery.az) təqdimatı keçiriləcəkdir ↑ Azərbaycan Dövlət Rəsm Qalereyasının loqotipi təqdim edilib
ბაქოს მარიონეტების თეატრი

ბაქოს მარიონეტების თეატრი (აზერ. Bakı Marionet Teatrı) — თოჯინების თეატრი ბაქოში. თეატრის სამხატვრო ხელმძღვანელია თარლან გორჩუ. ბაქოში თოჯინების თეატრი დაარსდა 1988 წლის 20 აპრილს აზერბაიჯანის თეატრის მუშაკთა კავშირის ქვეშ. პირველი დადგმული სპექტაკლი უზეირ ჰაჯიბეკოვის ოპერეტაზე დაფუძნებული „არშინ მალ ალანი“ იყო. 1993 წელს თეატრმა მიიღო მუნიციპალური თეატრის სტატუსი. 2013 წლიდან იგი მიიღეს აზერბაიჯანის რესპუბლიკის მინისტრთა კაბინეტთან არსებული იჩერიშჰერის ადმინისტრაციის სტრუქტურაში. 2016 წელს თეატრმა დაიწყო ფუნქციონირება. თეატრი მდებარეობს „იჩერიშეჰერის“ ისტორიულ-არქიტექტურული კომპლექსის ერთ-ერთ შენობაში, რომელიც აშენდა 1880-იან წლებში და ეკუთვნის სალიმხანოვის სავაჭრო ოჯახს. ხანძრის შედეგად შენობა მრავალი წლის განმავლობაში ავარიულ მდგომარეობაში იმყოფებოდა. 1986 წელს ქალაქის ხელისუფლებამ შენობის რეკონსტრუქცია მოახდინა. 2013 წელს ჩატარდა განმეორებითი სარემონტო-აღდგენითი სამუშაოები და 2016 წელს თოჯინების თეატრმა არსებობის ისტორიაში პირველად მიიღო მუდმივი სცენა. 2016 წლის 24 დეკემბერს თეატრის გახსნის ცერემონია გაიმართა აზერბაიჯანის პრეზიდენტის ილჰამ ალიევის მონაწილეობით. ↑ Кукольный домик Тарлана Горчу: Пандемия дала нам возможность полностью завершить все реставрационные работы в театре - ФОТО ↑ Мир, который в Баку больше нигде не найдешь. Media.Az побывала в Театре марионеток и поговорила с актерами ↑ Магический мир Бакинского театра марионеток (ФОТО)
აზერბაიჯანის ეროვნული უსაფრთხოების ორგანოების თანამშრომელთა დღე

აზერბაიჯანის ეროვნული უსაფრთხოების ორგანოების თანამშრომელთა დღე — სახელმწიფო უსაფრთხოების სამსახურის ყველა თანამშრომლისა და თანამშრომლის პროფესიული დღესასწაული, რომელიც აღინიშნება აზერბაიჯანის რესპუბლიკაში ყოველწლიურად 28 მარტს. სამუშაო დღეა. აზერბაიჯანის ეროვნული უსაფრთხოების ორგანოების თანამშრომელთა დღე აზერბაიჯანის რესპუბლიკის ოფიციალური დღესასწაულია. იგი დაარსდა 1997 წლის 23 მარტს აზერბაიჯანის პრეზიდენტის ჰეიდარ ალიევის ბრძანებულებით, რომელიც 25 წლის განმავლობაში მსახურობდა უშიშროების ძალებში და გახდა პირველი აზერბაიჯანელი გენერალი ამ სტრუქტურაში. ამ პროფესიული დღესასწაულის აღნიშვნის თარიღი ჰეიდარ ალიევმა შემთხვევით არ აირჩია. იგი კონკრეტულ ისტორიულ მოვლენასთანაა დაკავშირებული. სწორედ ამ დღეს, 1919 წლის 28 მარტს, შეიქმნა აზერბაიჯანის დემოკრატიული რესპუბლიკის პირველი სადაზვერვო სააგენტო - დაზვერვისა და კონტრდაზვერვის დეპარტამენტი. ტრადიციულად, ამ დღეს ქვეყნის ხელმძღვანელობა და სახელმწიფო უსაფრთხოების სამსახურის უფროსი თანამდებობის პირები ულოცავენ ხელქვეითებს ამ პროფესიულ დღესასწაულს, ხოლო ყველაზე გამორჩეულ თანამშრომლებს ენიჭებათ სახელმწიფო ჯილდოები, საგანგებო სამხედრო წოდებები. გადაეცემათ სამახსოვრო საჩუქრები, სამთავრობო დიპლომები და სარდლობის ქება. ↑ Праздничные даты ↑ Проведена церемония, посвященная 90-летию органов национальной безопасности Азербайджана («АзерТАдж», 03.04.2009)
ადამიანის უფლებათა დღე (აზერბაიჯანი)

„ადამიანის უფლებათა დღე“ — ეროვნული დღესასწაული, რომელიც აღინიშნება აზერბაიჯანის რესპუბლიკაში ყოველწლიურად 18 ივნისს. „ადამიანის უფლებათა დღე აზერბაიჯანში“ აზერბაიჯანის რესპუბლიკის ოფიციალური სახალხო დღესასწაულების კალენდარში შედარებით ცოტა ხნის წინ გამოჩნდა. კერძოდ, 2007 წელს, მას შემდეგ, რაც 2007 წლის 18 ივნისს, დედაქალაქ ბაქოში აზერბაიჯანის მეოთხე პრეზიდენტმა ილჰამ ალიევმა ხელი მოაწერა ბრძანებულებას „ადამიანის უფლებათა დაცვის დღის დაწესების შესახებ“. დოკუმენტი საზოგადოების დემოკრატიზაციის, ადამიანის უფლებებისა და პიროვნების თავისუფლებების სფეროს მოიცავდა. „ადამიანის უფლებათა დღე“ არ არის არასამუშაო დღე აზერბაიჯანში. ↑ Ежегодно отмечать 18 июня как День прав человека в Азербайджанской Республике. ↑ В Азербайджане впервые отмечается Национальный день защиты прав человека
კალი (მრავალმნიშვნელოვანი)

კალი შეიძლება აღნიშნავდეს: კალი — ინდუისტური ქალღმერთი. კალი — ქალაქი კოლუმბიაში.
Ꚇ̆

Ꚇ̆, ꚇ̆ — გაფართოებული კირილური დამწერლობის ასო. წარმოადგენს კირილურ ასო „Ꚇ“-სა და დიაკრიტიკულ ნიშან ბრევისის ერთობლიობას. აღნიშნული გრაფემა ასევე წარმოადგენს, გრაფემის, „Ꚇ“-სა და „ბრევისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:
კოლონისტები საქართველოში

კოლონისტები საქართველოში — საქართველოში უცხოტომელთა ჩამოსახლება ხდებოდა გვიანდელ ფეოდალურ ეპოქაში (მგ., ოსთა ჩამოსახლება, სომხებისა და ბერძნების ჩამოსახლება ერეკლე II-ის დროს და სხვა). XIX საუკუნეში ამ მოვლენას თავისებური ხასიათი და მიზანდასახულობა მიეცა. რუსეთის მთავრობას სურდა საქართველოში კოლონისტთა სახით სოციალური დასაყრდენი გაეჩინა, ქვეყნის ბუნებრივი რესურსები აეთვისებინა. 1819 წლიდან მან დაიწყო საქართველოში გერმანელთა კოლონისტთა გადმოსახლება, რომელთაც შექმნეს სოფლები: მარიენფელდი (სართიჭალაში), ალექსანდერსდორფი (დიდუბეში), პეტერსდორფი (სართიჭალასთან), ელიზაბეტალი (ახლანდელი ასურეთი), ეკატერინენფელდი (ბოლნისთან) და სხვა. მთავრობამ კოლონისტებს საუკეთესო მიწები მისცა და ფინანსური დახმარებაც გაუწია. კოლონისტთა საქმეებს წარმართავდა საგანგებო სამმართველო (გაუქმდა 1871). მათთვის შეიმუშავეს წესდება, რომელიც კოლონისტებს გარკვეულ პრივილეგიებს ანიჭებდა. მაგრამ კოლონისტებმა ვერ გაამართლეს მთავრობის იმედი, ვერ აამაღლეს ადგილობრივი მოსახლეობის სამეურნეო-კულტურული დონე, თუმცა აქტიური მონაწილეობა მიიღეს ქვეყნების ურთიერთობათა განვითარებაში (განსაკუთრებით — ხელოსნობაში). XIX საუკუნის 30-იან წლებში რუსეთის მთავრობამ ირანისა და თურქეთის ტერიტორიიდან გადმოსახლებული სომხები და ბერძნები ჩაასახლა თრიალეთში, სამცხესა და ჯავახეთში. გამოუყო მათ მიწები და მატერიალურადაც დაეხმარა. სომხები გადმოსახლდნენ აგრეთვე 70-იან წლებში და პირველი მსოფლიო ომის პერიოდში ბერძნებმა და სომხებმა საქართველოში კომპაქტური დასახლებები შექმნეს და ეროვნული თვითმყოფობა შეინარჩუნეს. რუსეთის მთავრობამ საქართველოში რუსი ჯარისკაცებისა და სექტანტების დასახლებებიც შექმნა, მაგრამ მათ ქვეყნის სამეურნეო-კულტურულ ცხოვრებაში თვალსაჩინო როლი არ უთამაშიათ. ქსე, ტ. 5, გვ. 589, თბ., 1980
The Scientist (სიმღერა)

The Scientist — მეორე სინგლი Coldplay-ს მეორე ალბომიდან A Rush of Blood to the Head. რეგიონული სინგლები გამოვიდა დიდ ბრიტანეთში/ევროპაში, ნიდერლანდებში, გერმანიაში, და კანადაში. პრომო სინგლები გამოიცა დიდი ბრიტანეთისა და აშშ-სთვის. კრის მარტინის შთაგონებად ამ სიმღერის შექმნისას იქცა ჯორჯ ჰარისონის All Things Must Pass. სიმღერის ისტორიაზე საუბრისას კრის მარტინი ამბობდა: „იგი გოგონებზეა. საოცარია - რაზეც არ უნდა ფიქრობდე, ყველაზე მეტად გიზიდავს სხვაზე ოცნება.“ თუმცა, გარდა ამისა, ალბომის A Rush of Blood to the Head ანოტაციებში მითითებულია, რომ „მეცნიერი არის დენი“. საუბარია დენ კილინგზე, რომელმაც ჯგუფს ლეიბლთან Parlophone კონტრაქტზე იზრუნა. სიმღერის საკონცერტო შესრულებისას, 2005 წლიდან, ფინალური ტაქტები ფონოგრამის სახით ჟღერდა დარბაზში. ამასთან, ჩანაწერი უკუღმა ტრიალებდა. კრის მარტინს აგრეთვე ჰქონდა ჩვეულებად სიმღერის ტექსტის ოდნავ შეცვლა - ერთ-ერთ კონცერტზე ტექსტში მან ახსენა ანიმაციური პერსონაჟი, რომელიც ჯგუფს ჩარტების #1 ადგილიდან აგდებს. ეს იყო პირდაპირი მინიშნება იმ ფაქტზე, რომ 2005 წელს ბრიტანულ ჩარტში Crazy Frog-ის სინგლი „Axel F“ Coldplay-ს Speed of Sound-ს ჩაენაცვლა. ეს კომპოზიცია არის ფორტეპიანოზე დაფუძნებული ბალადა. იგი იწყება კრის მარტინის ვოკალით, რომელსაც პირველი მისამღერის შემდეგ უერთდება ჯგუფის დანარჩენ წევრთა ინსტრუმენტები. სიმღერას იწყება ოთხაკორდიანი მელოდია. მას ასევე ახლავს სიმებიანი ორკესტრის არანჟირება. სიმღერის ბოლოს ელექტრონული გიტარაც ჟღერს. სიმღერის მუსიკალური ვიდეო გადაღებულია სპეციფიკური მეთოდით. მასში მთელი მოქმედება უკუღმა მიმდინარეობს, მაგრამ შეიმჩნევა, რომ კრის მარტინის ტუჩები ზუსტად ემთხვევა სიმღერის ტექსტს. მარტინს დასჭირდა ერთი თვე, რათა ესწავლა სიმღერის ტექსტის უკუღმა წარმოთქმა. ჯგუფმა სინგლი ევროპაში გამოსცა 2002 წლის 4 ნოემბერს, ალბომის მეორე სინგლის სახით. მას ახლდა ორი b-გვერდი - 1.36 და I Ran Away. ალბომის მეორე გამოცემისათვის ჯგუფის აშშ ლეიბლმა ვერ უზრუნველყო სიმღერის პოპულარობა შტატებში, ამიტომ გამოსცა Clocks. სინგლის გარეკანზე, რომელიც შექმნილია სოლვე სუნდსბოს მიერ, გამოსახულია უილ ჩემპიონის სახე. სუნდსბოს მიერ ასევე დამზადებულია ალბომის A Rush of Blood to the Head და მისი სხვა სინგლების ყდები. შტატებში სინგლი საბოლოოდ გამოვიდა 2003 წლის 15 აპრილს. ავსტრალიურ ჩარტში სიმღერა 2003 წლის 1 ნოემბერს #40 ადგილზე აღმოჩნდა. იგი ასევე მოხვდა ბილბორდის თანამედროვე როკ-სიმღერების სიის #18 ადგილზე. სიმღერა ასევე მოხვდა კანადური სინგლების ჩარტის #6 პოზიციაზე, ხოლო ბრიტანეთში, 2002 წლის 17 ნოემბრისათვის მისი უმაღლესი პოზიცია იყო #10. კრიტიკოსებმა სიმღერა ძირითადად დადებითად შეაფასეს. როლინგ სტოუნი წერდა: „ფანტასტიკური საფორტეპიანო ბალადა The Scientist შეიცავს კატაკლიზმური ფალსეტოთი გაჯერებულ ფინალს, რომელიც თქვენს კისერზე ყოველ თმას აბურძგლავს“.. The Scientist - 5:11 1.36 - 2:05 I Ran Away - 4:26 1.36 - გიტარაზე უკრავს ტილ უილერი, ჯგუფიდან Ash The Scientist The Scientist (პირიქით შებრუნებული ვიდეო) Lips Like Sugar (საკონცერტო) ინფორმაცია საიტზე Discogs სიმღერის მუსიკალური ვიდეო ↑ დაარქივებული ასლი. დაარქივებულია ორიგინალიდან — 2008-04-19. ციტირების თარიღი: 2011-09-10. ↑ 2.0 2.1 2.2 2.3 Coldplay — The Scientist worldwide chart positions and trajectories. aChart.us. ციტირების თარიღი: 2009-10-22. ↑ Polish Singles Chart. დაარქივებულია ორიგინალიდან — 2017-12-08. ციტირების თარიღი: 2011-09-10.
ქოროღლი (მრავალმნიშვნელოვანი)

საკუთარი სახელი ქოროღლი შეიძლება აღნიშნავდეს. ქოროღლი — აზერბაიჯანული ხალხური საგმირო-რომანტიკული დასთანი; ქოროღლი — უზეირ ჰაჯიბეკოვის ოპერა ლიტერატორ-მეცნიერის ჰეიდარ ისმაილოვის ლიბრეტოზე, მამედ საიდ ორდუბადის ლექსებით ქოროღლი — აზერბაიჯანული ხალხური ეპოსის გმირის, ქოროღლის ძეგლი.
როგორ დავძლიოთ მღელვარება და დავიწყოთ ცხოვრება

„როგორ დავძლიოთ მღელვარება და დავიწყოთ ცხოვრება“ — დეილ კარნეგის მიერ შედგენილი თვითდახმარების წიგნი. იგი პირველად დაიბეჭდა დიდ ბრიტანეთში 1948 წელს რიჩარდ კლეის მიერ. კარნეგი წინასიტყვაობაში ამბობს, რომ მან დაწერა ეს წიგნი, რადგან იგი იყო ერთ-ერთი ყველაზე უბედური ბიჭი ნიუ-იორკში. წიგნის მიზანია მიიყვანოს მკითხველი უფრო ხალისიან და სრულყოფილ ცხოვრებამდე, დაეხმაროს მას უფრო მეტად გაეცნოს არა მხოლოდ საკუთარ თავს, არამედ გარშემომყოფებსაც. კარნეგი ცდილობს ყურადღება მიაქციოს ცხოვრების ყოველდღიურ ნიუანსებს, რათა მკითხველმა ყურადღება გაამახვილოს ცხოვრების უფრო მნიშვნელოვან ასპექტებზე. How to win friends and influence people
კოლონკელისძენი

კოლონკელისძენი, ფეოდალური საგვარეულო საქართველოში XII საუკუნის II ნახევარში. ამ გვარიდან ცნობილია ორი პიროვნება - ორივე ჰერეთის ერისთავი: ვარდანი (გიორგი III-ის მეფობაში) და საღირი (თამარის მეფობის დასაწყისში). ამის შემდეგ ჰერეთის ერისთავები გრიგოლისძენი იყვნენ. შესაძლებელია კოლონკელისძეთა გვარი სოფ. კოლონკეთის (ვახუშტი მის მიხედვით მდ. მეჯუდის ხეობაში იყო) სახელწოდებიდან მოდიოდეს. მუსხელიშვილი დ., ქსე, ტ. 5, გვ. 589, თბ., 1980
თოფჩიშვილი

საკუთარი სახელი თოფჩიშვილი შეიძლება აღნიშნავდეს ერთ-ერთ შემდეგ პიროვნებათაგანს: მირიან თოფჩიშვილი — გეოლოგი როლანდ თოფჩიშვილი — ეთნოლოგი, ისტორიკოსი
ნიკოლოზ კამალოვი

ნიკოლოზ კამალოვი (დ. 26 თებერვალი, 1897, თელავი — გ. 1986) — ქართველი ექიმი, მეცნიერი. 1924 წელს დაამთავრა მოსკოვის სამედიცინო ინსტიტუტი. 1930-1953 წლებში ჰელმინთოლოგიის განყოფილების გამგედ მუშაობდა თბილისში პარაზიტოლოგიისა და ტროპიკული მედიცინის სამეცნიერო-კვლევით ინსტიტუტში. 1953- 1963 წლებში თბილისის ექიმთა დახელოვნების ინსტიტუტში ხელმძღვანელობდა ეპიდემიოლოგიის, მიკრობიოლოგიისა და ლაბორატორიული დიაგნოსტიკის კათედრას, ხოლო 1962 წლიდან კლინიკური ლაბორატორიის დიაგნოსტიკის კათედრის გამგე იყო. ნ. კამალოვი სწავლობდა ანკილოსტომიდოზს, პაპატაჩისა და ლეიშმანიოზის გადამტანების საკითხებს. შეიმუშავა ამებიაზის, ლამბლიოზისა და ჰიპოქრომული ანემიის მკურნალობის მეთოდები. 1961 - საქართველოს მეცნიერებათა დამსახურებული მოღვაწე შრომის წითელი დროშის ორდენი ადამიანის ჰელმინტოზების მკურნალობა : სახელმძღვანელო ექიმთათვის - თბილისი, საქმედგამი, 1947 გვ. 44 ადამიანის ჰელმინტოზების მკურნალობის მოკლე სახელმძღვანელო - თბილისი, საქმედგამი, 1940 გვ. 47 ქართული საბჭოთა ენციკლოპედია: ტ. 5.- თბ., 1980 გვ. 343 ნიკოლოზ კამალოვი — საქართველოს ბიოგრაფიული ლექსიკონი
ბონდო კანდელაკი

ბონდო კანდელაკი (დ. 12 დეკემბერი, 1928, ბზვანი — გ. 2000) — ქართველი ექიმი, მეცნიერი. 1948 წელს დაამთავრა თბილისის სახელმწიფო სამედიცინო ინსტიტუტის სტომატოლოგიური ინსტიტუტი. 1949–1958 წლებში იყო ქობულეთის რაისაავადმყოფოს თერაპევტი. 1955–1958 წლებში მთავარი ექიმი. ქობულეთის IV სამმართველოს სანატორიუმის მთავარი ექიმი. 1958–1960 წლებში კვების სამეცნიერო კვლევითი ლაბორატორიის კლინიკური ორდინატორი. 1963 წელს უფროსი მეცნიერ–თანამშრომელი. 1968 წელს ჰოსპიტალური თერაპიის კათედრის ასისტენტი. 1973 წლიდან ამავე კათედრის დოცენტი. ავტორია 47 სამეცნიერო ნაშრომის გასტროენტეროლოგიის საკითხებზე. 1963 წელს დაიცვა საკანდიდატო დისერტაციის თემა — „ხაშის გავლენა კუჭის სეკრეციულ ფუნქციაზე და მისი მოქმედების მექანიზმის ზოგიერთი საკითხი.“ ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 138 ბონდო კანდელაკი — საქართველოს ბიოგრაფიული ლექსიკონი
იაელ დაიანი

იაელ დაიანი ( ებრ. יעל דיין დ. 12 თებერვალი, 1939, ნაჰალალის მოშავი) — ისრაელელი მწერალი და პოლიტიკოსი, ქნესეთის წევრი 1992 წლიდან 2003 წლამდე, ასევე იკავებდა თელ-ავივის მერის მოადგილის თანამდებობას. იაელ დაიანმა პოლიტიკური კარიერა 2013 წელს დაასრულა. იგი არის ისრაელის სამხედრო მოღვაწის და პოლიტიკოსის მოშე დაიანას ქალიშვილი და ისრაელელი მსახიობის და რეჟისორის ასი დაიანის და. იაელ დაიანი დაიბადა ნაჰალალის მოშავში ბრიტანეთის მანდატის დროს, იგი გენერალ მოშე დაიანის ქალიშვილი და პოლიტიკური მოღვაწის შმუელ დაიანის შვილიშვილია. თავიდან მსახურობდა ისრაელის თავდაცვის ძალებში (IDF - „ ცახალი“) ,სამხედრო სამსახურის შემდეგ სწავლა გააგრძელა საერთაშორისო ურთიერთობების ფაკულტეტზე ებრაულ უნივერსიტეტში, ხოლო ბიოლოგის პროფესიას ისრაელის ღია უნივერსიტეტში ეუფლებოდა. 1959 წლიდან 1967 წლამდე ურთიერთობაში იყო ბერძენ კინორეჟისორ და სცენარისტ მიხალის კაკოიანისთან და ცხოვრობდა საბერძნეთში. მოგვიანებით იაელი დოვ სიონზე დაქორწინდა. წყვილს ორი შვილი შეეძინა. პოლიტიკური კარიერის დაწყებამდე იაელ დაიანი იყო მწერალი და ჟურნალისტი, მის სტატიებს აქვეყნებდნენ ისრაელის წამყვანი გაზეთები: იედიოთ ახრონოთი Maariv, ალ-ჰამიშმარი და Davar . მან ასევე გამოაქვეყნა ექვსი მოთხრობა, მემუარები ექვსდღიანი ომის შესახებ და მამის, მოშე დაიანის ბიოგრაფია. იაელ დაიანი აქტიურად გამოდიოდა ომის წინააღმდეგ ხელმძღვანელობდა შალომ აჩშავს და კითხულობდა ლექციებს მთელ მსოფლიოში მშვიდობისა და უსაფრთხოების თემებზე. ისრაელში მან ასევე აწარმოა კამპანია ადამიანის უფლებების, ქალთა უფლებებისა და ლგბტ უფლებების დასაცავად. 1992 წელს იაელ დაიანი აირჩიეს ქნესეთში „ავოდას“ (ისრაელის ლეიბორისტული პარტია) სიიდან. იგი ხელმძღვანელობდა ქალთა უფლებების კომისიას. პოლიტიკოსი ხელახლა აირჩიეს ქნესეთში 1996 და1999 წლებში (ერთიანი ისრაელის ბლოკიდან). 1996 წელს ი.ლედერმანმა ჰებრონში ვიზიტის დროს მას ცხელი ჩაი შეასხა, რა დროსაც იაელმა მიიღო სხეულის დაზიანება. ამისთვის ლედერმანს მიესაჯა პატიმრობა და ჯარიმა. 2003 წლის არჩევნების დროს დაიანმა კვლავ მიიღო მონაწილეობა, მაგრამ დამარცხდა. შედეგად დატოვა ლეიბორისტული პარტია „ავოდა“ და შეუერთდა იოსი ბეილინის მემარცხენე სოციალ-დემოკრატიულ პარტია "მერეცს". 2004 წლის თელ-ავივის მუნიციპალურ არჩევნებში პარტიის სიის სათავეში მოხვდა. პარტიამ მოიპოვა 31 ადგილიდან 5 და შევიდა რონ ჰულდაის კოალიციაში. 2013 წლამდე იგი პასუხისმგებელი იყო ქალაქის სოციალურ სერვისებზე. ქალაქის მერმა რონ ჰულდაიმ 2013 წლის არჩევნებში იაელი არ შეიყვანა საარჩევნო სიაში. შედეგად, იაელ დაიანმა პოლიტიკური კარიერა დაასრულა. "ატმოსფერო განმათავისუფლებელია." ინტერვიუ იელ დაიანთან სიამაყის აღლუმის წინა დღეს (რუს.) იაელ დაიანი, მეთაურის ქალიშვილი (რუს.) ↑ Tel-Aviv municipality- The Mayor and The Municipal Council დაარქივებულია 27 თებერვალი 2014 Wayback Machine ↑ שביט בן-אריה, חברות הכנסת: נשים מובילות בישראל, תשע"א-2011 ↑ Yael Dayan: Public Activities დაარქივებული 2023-01-03 საიტზე Wayback Machine. Knesset website ↑ "{title}". Archived from the original on 27 February 2014. Retrieved 24 February 2014